CELEX: 32020D2033
Language: fi
Date: 2020-12-10 00:00:00
Title: Neuvoston päätös (YUTP) 2020/2033, annettu 10 päivänä joulukuuta 2020, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta

11.12.2020   
               
               
                  FI
               
               
                  Euroopan unionin virallinen lehti
               
               
                  L 419/30
               
            
         NEUVOSTON PÄÄTÖS (YUTP) 2020/2033,
         annettu 10 päivänä joulukuuta 2020,
         Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 20 päivänä joulukuuta 2010 päätöksen 2010/788/YUTP (1) Kongon demokraattista tasavaltaa koskevista rajoittavista toimenpiteistä.
                  
               
                     (2)
                  
                  
                     Neuvosto hyväksyi 12 päivänä joulukuuta 2016 päätöksen (YUTP) 2016/2231 (2) vastauksena vaaliprosessin estämiseen ja siihen liittyneisiin ihmisoikeusloukkauksiin Kongon demokraattisessa tasavallassa. Päätöksellä (YUTP) 2016/2231 muutettiin päätöstä 2010/788/YUTP ja otettiin käyttöön autonomisia rajoittavia toimenpiteitä päätöksen 2010/788/YUTP 3 artiklan 2 kohdassa.
                  
               
                     (3)
                  
                  
                     Päätöksen 2010/788/YUTP 3 artiklan 2 kohdassa säädettyjen rajoittavien toimenpiteiden uudelleentarkastelun perusteella kyseisten toimenpiteiden voimassaoloa olisi jatkettava 12 päivään joulukuuta 2021 ja yksi henkilö olisi poistettava kyseisen päätöksen liitteessä II olevasta luettelosta.
                  
               
                     (4)
                  
                  
                     Päätöksen 2010/788/YUTP liitteessä II lueteltuja eräitä henkilöitä koskevia perusteluja olisi muutettava.
                  
               
                     (5)
                  
                  
                     Päätös 2010/788/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2010/788/YUTP seuraavasti:
            
                        1)
                     
                     
                        Korvataan 9 artiklan 2 kohta seuraavasti:
                        
                           ”2.   Edellä 3 artiklan 2 kohdassa tarkoitettuja toimenpiteitä sovelletaan 12 päivään joulukuuta 2021. Niiden voimassaoloa jatketaan tai niitä muutetaan tarvittaessa, jos neuvosto katsoo, ettei niiden tavoitteita ole saavutettu.”
                        
                     
                  
                        2)
                     
                     
                        Korvataan päätöksen 2010/788/YUTP liite II tämän päätöksen liitteessä olevalla tekstillä.
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 10 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 2010/788/YUTP, annettu 20 päivänä joulukuuta 2010, Kongon demokraattista tasavaltaa koskevista rajoittavista toimenpiteistä ja yhteisen kannan 2008/369/YUTP kumoamisesta (EUVL L 336, 21.12.2010, s. 30).
         
            (2)  Neuvoston päätös (YUTP) 2016/2231, annettu 12 päivänä joulukuuta 2016, Kongon demokraattista tasavaltaa koskevista rajoittavista toimenpiteistä annetun päätöksen 2010/788/YUTP muuttamisesta (EUVL L 336 I, 12.12.2016, s. 7).
      
      
         
            LIITE
            
               
                  
                     ”LIITE II
                     LUETTELO 3 ARTIKLAN 2 KOHDASSA TARKOITETUISTA HENKILÖISTÄ JA YHTEISÖISTÄ
                     A.   Henkilöt
                     
                                  
                              
                              
                                 Nimi
                              
                              
                                 Tunnistustiedot
                              
                              
                                 Luetteloon merkitsemisen perusteet
                              
                              
                                 Luetteloon merkitsemisen päivämäärä
                              
                           
                                 1
                              
                              
                                 Ilunga KAMPETE
                              
                              
                                 alias Gaston Hughes Ilunga Kampete; Hugues Raston Ilunga Kampete
                                 Syntymäaika: 24.11.1964
                                 Syntymäpaikka: Lubumbashi, Kongon demokraattinen tasavalta
                                 Kansalaisuus: Kongon demokraattinen tasavalta
                                 Sotilaspassin numero: 1-64-86-22311-29
                                 Osoite: 69, avenue Nyangwile, Kinsuka Mimosas, Kinshasa/Ngaliema, Kongon demokraattinen tasavalta
                                 Sukupuoli: Mies
                              
                              
                                 Tasavaltalaiskaartin (GR) komentajana huhtikuuhun 2020 saakka toiminut Ilunga Kampete oli vastuussa kentälle lähetetyistä tasavaltalaiskaartin yksiköistä, jotka osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa.
                                 Hän oli myös vastuussa GR:n jäsenten toteuttamista tukahduttamistoimista ja ihmisoikeusloukkauksista, kuten opposition kokoontumisen väkivaltaisesta tukahduttamisesta Lubumbashissa joulukuussa 2018.
                                 Hän on edelleen korkea-arvoinen sotilas ja heinäkuusta 2020 lähtien Kongon demokraattisen tasavallan asevoimien (FARDC) kenraaliluutnantti ja Keski-Kongossa sijaitsevan Kitonan sotilastukikohdan komentaja. Tehtäviensä vuoksi hän on vastuussa FARDC:n viimeaikaisista ihmisoikeusloukkauksista.
                                 Ilunga Kampete osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                              
                              
                                 12.12.2016
                              
                           
                                 2
                              
                              
                                 Gabriel AMISI KUMBA
                              
                              
                                 alias Gabriel Amisi Nkumba; ”Tango Fort”; ”Tango Four”
                                 Syntymäaika: 28.5.1964
                                 Syntymäpaikka: Malela, Kongon demokraattinen tasavalta
                                 Kansalaisuus: Kongon demokraattinen tasavalta
                                 Sotilaspassin numero: 1-64-87-77512-30
                                 Osoite: 22, avenue Mbenseke, Ma Campagne, Kinshasa/Ngaliema, Kongon demokraattinen tasavalta
                                 Sukupuoli: Mies
                              
                              
                                 Kongon demokraattisen tasavallan asevoimien (FARDC) ensimmäisen puolustusvyöhykkeen entinen komentaja, jonka joukot osallistuivat suhteettomaan voimankäyttöön ja väkivaltaisiin tukahduttamistoimiin syyskuussa 2016 Kinshasassa.
                                 Johtuen tehtävästään FARDC:n operaatioista ja tiedustelusta vastaavana apulaisesikuntapäällikkönä heinäkuusta 2018 heinäkuuhun 2020 ja johtavasta asemastaan FARDC:n ylitarkastajana heinäkuusta 2020 lähtien hän on vastuussa FARDC:n viimeaikaisista ihmisoikeusloukkauksista.
                                 Gabriel Amisi Kumba osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                              
                              
                                 12.12.2016
                              
                           
                                 3
                              
                              
                                 Ferdinand ILUNGA LUYOYO
                              
                              
                                 Syntymäaika: 8.3.1973
                                 Syntymäpaikka: Lubumbashi, Kongon demokraattinen tasavalta
                                 Kansalaisuus: Kongon demokraattinen tasavalta
                                 Kongon demokraattisen tasavallan passin numero: OB0260335 (voimassa 15.4.2011–14.4.2016)
                                 Osoite: 2, avenue des Orangers, Kinshasa/Gombe, Kongon demokraattinen tasavalta
                                 Sukupuoli: Mies
                              
                              
                                 Kongon kansallisen poliisin (PNC) Légion Nationale d’Intervention -nimisen mellakantorjuntayksikön komentajana vuoteen 2017 saakka ja PNC:n instituutioiden ja johtavien virkamiesten suojelusta vastaavan yksikön komentajana joulukuuhun 2019 saakka Ferdinand Ilunga Luyoyo oli vastuussa suhteettomasta voimankäytöstä ja väkivaltaisista tukahduttamistoimista Kinshasassa syyskuussa 2016 ja on vastuussa ihmisoikeusloukkauksista, joihin Kongon kansallinen poliisi sen jälkeen syyllistyi.
                                 Ferdinand Ilunga Luyoyo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Ferdinand Ilunga Luyoyo on säilyttänyt kenraalin arvonsa ja toimii edelleen aktiivisesti julkisissa tehtävissä Kongon demokraattisessa tasavallassa.
                              
                              
                                 12.12.2016
                              
                           
                                 4
                              
                              
                                 Célestin KANYAMA
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; ”Esprit de mort”
                                 Syntymäaika: 4.10.1960
                                 Syntymäpaikka: Kananga, Kongon demokraattinen tasavalta
                                 Kansalaisuus: Kongon demokraattinen tasavalta
                                 Kongon demokraattisen tasavallan passin numero: OB0637580 (voimassa 20.5.2014–19.5.2019)
                                 Schengen-viisumin numero 011518403, myönnetty 2.7.2016
                                 Osoite: 56, avenue Usika, Kinshasa/Gombe, Kongon demokraattinen tasavalta
                                 Sukupuoli: Mies
                              
                              
                                 Kongon kansallisen poliisin (PNC) poliisikomentajana Célestin Kanyama oli vastuussa suhteettomasta voimankäytöstä ja väkivaltaisista tukahduttamistoimista syyskuussa 2016 Kinshasassa.
                                 Heinäkuussa 2017 Célestin Kanyama nimitettiin PNC:n oppilaitosten pääjohtajaksi. PNC:n johtavana virkamiehenä hän on vastuussa PNC:n viimeaikaisista ihmisoikeusloukkauksista. Yksi esimerkki on poliisien lokakuussa 2018 toimittajiin kohdistama uhkailu ja vapaudenriisto sen jälkeen, kun poliisikokelaiden muona-annosten väärinkäytöstä oli julkaistu useita artikkeleita, ja Cèlestin Kanyaman rooli näissä tapahtumissa.
                                 Célestin Kanyama osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                              
                              
                                 12.12.2016
                              
                           
                                 5
                              
                              
                                 John NUMBI
                              
                              
                                 alias John Numbi Banza Tambo; John Numbi Banza Ntambo; Tambo Numbi
                                 Syntymäaika: 16.8.1962
                                 Syntymäpaikka: Jadotville-Likasi-Kolwezi, Kongon demokraattinen tasavalta
                                 Kansalaisuus: Kongon demokraattinen tasavalta
                                 Osoite: 5, avenue Oranger, Kinshasa/Gombe, Kongon demokraattinen tasavalta
                                 Sukupuoli: Mies
                              
                              
                                 John Numbi oli Kongon demokraattisen tasavallan asevoimien (FARDC) ylitarkastaja heinäkuusta 2018 heinäkuuhun 2020. Tässä tehtävässä hän on vastuussa FARDC:n viimeaikaisista ihmisoikeusloukkauksista, kuten kohtuuttomasta väkivallasta, jota FARDC:n joukot hänen välittömässä alaisuudessaan kohdistivat laittomiin kaivostyöntekijöihin kesäkuusta heinäkuuhun 2019.
                                 John Numbi osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 John Numbilla on edelleen vaikutusvaltainen asema FARDC:ssä, erityisesti Katangassa, jossa on raportoitu FARDC:n tekemistä vakavista ihmisoikeusloukkauksista.
                              
                              
                                 12.12.2016
                              
                           
                                 6
                              
                              
                                 Evariste BOSHAB
                              
                              
                                 alias Evariste Boshab Mabub Ma Bileng
                                 Syntymäaika: 12.1.1956
                                 Syntymäpaikka: Tete Kalamba, Kongon demokraattinen tasavalta
                                 Kansalaisuus: Kongon demokraattinen tasavalta
                                 Diplomaattipassin numero: DP0000003 (voimassa 21.12.2015–20.12.2020)
                                 Schengen-viisumin voimassaoloaika päättyi 5.1.2017
                                 Osoite: 3, avenue du Rail, Kinshasa/Gombe, Kongon demokraattinen tasavalta
                                 Sukupuoli: Mies
                              
                              
                                 Ollessaan joulukuusta 2014 joulukuuhun 2016 varapääministerinä sekä sisä- ja turvallisuusministerinä Evariste Boshab oli virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, mukaan lukien syyskuun 2016 ja joulukuun 2016 välisenä aikana vastauksena mielenosoituksiin Kinshasassa, minkä seurauksena turvallisuusjoukot surmasivat suuren joukon siviilejä tai haavoittivat heitä.
                                 Evariste Boshab osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Evariste Boshab osallistui myös kriisin hyödyntämiseen ja pahentamiseen Kasain alueella, jossa hän on ollut vaikutusvaltaisessa asemassa etenkin siitä lähtien, kun hänestä tuli Kasain senaattori maaliskuussa 2019.
                              
                              
                                 29.5.2017
                              
                           
                                 7
                              
                              
                                 Alex KANDE MUPOMPA
                              
                              
                                 alias Alexandre Kande Mupomba; Kande-Mupompa
                                 Syntymäaika: 23.9.1950
                                 Syntymäpaikka: Kananga, Kongon demokraattinen tasavalta
                                 Kansalaisuus: Kongon demokraattinen tasavalta ja Belgia
                                 Kongon demokraattisen tasavallan passin numero: OP0024910 (voimassa 21.3.2016–20.3.2021)
                                 Osoitteet: Messidorlaan 217/25, 1180 Uccle, Belgia
                                 1, avenue Bumba, Kinshasa/Ngaliema, Kongon demokraattinen tasavalta
                                 Sukupuoli: Mies
                              
                              
                                 Keski-Kasain kuvernöörinä lokakuuhun 2017 saakka Alex Kande Mupompa oli vastuussa suhteettomasta voimankäytöstä, väkivaltaisista tukahduttamistoimista ja laittomista teloituksista, joihin turvallisuusjoukot ja Kongon kansallinen poliisi (PNC) ovat Keski-Kasaissa syyllistyneet elokuusta 2016 lähtien, mukaan lukien teloitukset Dibayan alueella helmikuussa 2017.
                                 Alex Kande Mupompa osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Alex Kande Mupompa osallistui myös kriisin hyödyntämiseen ja pahentamiseen Kasain alueella, jonka edustajana hän toimi lokakuuhun 2019 asti ja jossa hän on edelleen vaikutusvaltaisessa asemassa Kasain maakunnan hallitukseen kuuluvan Congrès des alliés pour l’action au Congo -puolueen (CAAC) johtajana.
                              
                              
                                 29.5.2017
                              
                           
                                 8
                              
                              
                                 Jean-Claude KAZEMBE MUSONDA
                              
                              
                                 Syntymäaika: 17.5.1963
                                 Syntymäpaikka: Kashobwe, Kongon demokraattinen tasavalta
                                 Kansalaisuus: Kongon demokraattinen tasavalta
                                 Osoite: 7891, avenue Lubembe, Quartier Lido, Lubumbashi, Haut-Katanga, Kongon demokraattinen tasavalta
                                 Sukupuoli: Mies
                              
                              
                                 Toimiessaan huhtikuuhun 2017 saakka Ylä-Katangan kuvernöörinä Jean-Claude Kazembe Musonda oli vastuussa suhteettomasta voimankäytöstä ja väkivaltaisista tukahduttamistoimista, joihin turvallisuusjoukot ja Kongon kansallinen poliisi (PNC) Ylä-Katangassa syyllistyivät, mukaan lukien 15. ja 31. joulukuuta 2016 välisenä aikana, jolloin 12 siviiliä sai surmansa ja 64 haavoittui turvallisuusjoukkojen, myös PNC:n poliisien, harjoittaman kuolonuhreja vaatineen voimankäytön johdosta näiden vastatessa protesteihin Lubumbashissa.
                                 Jean-Claude Kazembe Musonda osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Jean-Claude Kazembe Musonda on CONAKAT-puolueen, joka on pysynyt uskollisena Front Commun pour le Congo -parlamenttiryhmälle (FCC), johtaja.
                              
                              
                                 29.5.2017
                              
                           
                                 9
                              
                              
                                 Éric RUHORIMBERE
                              
                              
                                 alias Eric Ruhorimbere Ruhanga; ”Tango Two”; ”Tango Deux”
                                 Syntymäaika: 16.7.1969
                                 Syntymäpaikka: Minembwe, Kongon demokraattinen tasavalta
                                 Kansalaisuus: Kongon demokraattinen tasavalta
                                 Sotilaspassin numero: 1-69-09-51400-64
                                 Kongon demokraattisen tasavallan passin numero: OB0814241
                                 Osoite: Mbujimayi, Kasain maakunta, Kongon demokraattinen tasavalta
                                 Sukupuoli: Mies
                              
                              
                                 Toimiessaan 21. sotilasalueen apulaiskomentajana syyskuusta 2014 heinäkuuhun 2018 Éric Ruhorimbere oli vastuussa suhteettomasta voimankäytöstä ja laittomista teloituksista, joihin Kongon demokraattisen tasavallan asevoimat (FARDC) syyllistyivät erityisesti Nsapun puolisotilaallisia joukkoja sekä naisia ja lapsia vastaan.
                                 Éric Ruhorimbere on ollut Pohjois-Equateurin operatiivisen sektorin komentaja heinäkuusta 2018 alkaen. Tässä tehtävässä hän on vastuussa FARDC:n viimeaikaisista ihmisoikeusloukkauksista.
                                 Éric Ruhorimbere osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                              
                              
                                 29.5.2017
                              
                           
                                 10
                              
                              
                                 Emmanuel RAMAZANI SHADARI
                              
                              
                                 alias Emmanuel Ramazani Shadari Mulanda; Shadary
                                 Syntymäaika: 29.11.1960
                                 Syntymäpaikka: Kasongo, Kongon demokraattinen tasavalta
                                 Kansalaisuus: Kongon demokraattinen tasavalta
                                 Osoite: 28, avenue Ntela, Mont Ngafula, Kinshasa, Kongon demokraattinen tasavalta
                                 Sukupuoli: Mies
                              
                              
                                 Emmanuel Ramazani Shadari oli varapääministerinä sekä sisä- ja turvallisuusministerinä helmikuuhun 2018 asti virallisesti vastuussa poliisitoimesta ja turvallisuuspalveluista sekä maakuntien kuvernöörien työn koordinoinnista. Tässä ominaisuudessa hän oli vastuussa aktivistien ja opposition jäsenten pidätyksistä sekä suhteettomasta voimankäytöstä, kuten Bundu Dia Kongo -liikkeen (BDK) jäseniin kohdistuneista väkivaltaisista tukahduttamistoimista Keski-Kongossa, tukahduttamistoimista Kinshasassa tammikuusta helmikuuhun 2017 ja suhteettomasta voimankäytöstä ja väkivaltaisista tukahduttamistoimista Kasain maakunnissa.
                                 Tässä ominaisuudessa Emmanuel Ramazani Shadari osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Emmanuel Ramazani Shadari on helmikuusta 2018 alkaen ollut entisen presidentin Joseph Kabilan muodostaman koalition suurimman puolueen PPRD:n (Parti du peuple pour la reconstruction et le développement) pysyvä sihteeri.
                              
                              
                                 29.5.2017
                              
                           
                                 11
                              
                              
                                 Kalev MUTONDO
                              
                              
                                 alias Kalev Katanga Mutondo: Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Syntymäaika: 3.3.1957
                                 Kansalaisuus: Kongon demokraattinen tasavalta
                                 Kongon demokraattisen tasavallan passin numero: DB0004470 (voimassa 8.6.2012–7.6.2017)
                                 Osoite: 24, avenue Ma Campagne, Kinshasa, Kongon demokraattinen tasavalta
                                 Sukupuoli: Mies
                              
                              
                                 Kansallisen tiedustelupalvelun (ANR) päällikkönä helmikuuhun 2019 asti toiminut Kalev Mutondo oli osallisena ja vastuussa opposition jäsenten, kansalaisyhteiskunnan aktivistien ja muiden mielivaltaisista pidätyksistä, säilöönotoista ja huonosta kohtelusta.
                                 Kalev Mutondo osallistui näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia.
                                 Hän allekirjoitti toukokuussa 2019 julistuksen menneestä ja tulevasta uskollisuudesta Joseph Kabilalle, jonka kanssa hän on edelleen läheinen.
                                 Kalev Mutondo käyttää edelleen suurta poliittista vaikutusvaltaa uudessa tehtävässään Kongon demokraattisen tasavallan pääministerin ”poliittisena neuvonantajana”.
                              
                              
                                 29.5.2017
                              
                           B.   Yhteisöt
                  
               ”